joelniklaus/EU_Wikipedias huggingface dataset:
Hannes Valkama

Johannes (Hannes) Valkama (18. joulukuuta 1876 Laukaa – 19. marraskuuta 1952 Joutseno) oli suomalainen kirkkoherra, rovasti ja kansallisen edistyspuolueen kansanedustaja.

Valkaman vanhemmat olivat työnjohtaja Kaarlo Valkama ja Vilhelmiina Siekkinen. Hän suoritti Bachelor of Theology (metodistipappi) -tutkinnon Bostonin yliopistossa 1906 ja tämän jälkeen hän suoritti Helsingin yliopistossa teologian erotutkinnon 1913. Valkama vihittiin papiksi 1913 ja hän suoritti pastoraalitutkinnon 1915.

Valkama oli Bostonin kaupungin siirtolaislähetyksen palveluksessa 1902–1906 ja hän toimi Kristillisen raittiusliiton matkasihteerinä ja Suomen kristillisen raittiuslehden toimitussihteerinä 1910–1913 sekä Sörnäisten yhteiskoulun uskonnon opettajana 1910–1912. Hän oli sitten Kiihtelysvaarassa virallisena apulaisena 1913, Vuokselan vt. kirkkoherrana 1914–1918, Viipurin pakkotyölaitoksen pappina 1918, Viipurin esikaupunkipappina 1918–1921, Viipurin uuden yhteiskoulun uskonnon opettajana 1919–1921 ja Rantasalmen kappalaisena 1921–1926. Valkama toimi viimeksi Kontiolahden kirkkoherrana 1926–1928 ja Luumäen kirkkoherrana 1928–1950. Hän sai rovastin arvon 1931.

Valkama oli kansanedustajana 1924–1927 edustaen Viipurin läänin läntistä vaalipiiriä. Hän oli Viipurin maalaiskunnan ja Rantasalmen kunnanvaltuustojen jäsenenä sekä toimi Luumäen kunnanvaltuuston puheenjohtajana.

Hannes Valkama oli naimisissa vuodesta 1926 Aino Elli Kankaanrinnan kanssa.

Teoksia 
 Kuka sytytti tulen? : poimintoja raittiussaarnasta heinäk. 31 p:nä 1910 Helsingin Johanneksen kirkossa. Suomen kristillisen raittiusliiton kirjasia. 1 sarja n:o 2. Suomen kristillinen raittiusliitto, Helsinki 1910

Suomennoksia 
 Petetty ; suomensi Hannes Valkama. Suomen kristillisen raittiusliiton kirjasia. 1 sarja n:o 4. Suomen kristillinen raittiusliitto, Helsinki 1912

Lähteet 

Suomen evankelis-luterilaisen kirkon papit
Kansanedustajat
Kansallisen Edistyspuolueen poliitikot‎
Luumäen kunnanvaltuutetut
Rantasalmen kunnanvaltuutetut
Viipurin maalaiskunnan kunnanvaltuutetut
Viipurin läänin läntinen vaalipiiri
Vuonna 1876 syntyneet
Vuonna 1952 kuolleet
HMS Nemesis (1910)

HMS Nemesis oli Britannian Kuninkaallisen laivaston vuonna 1911 palvelukseenotettu Acorn-luokan hävittäjä, joka palveli ensimmäisessä maailmansodassa.

Valmistus 

Alus tilattiin R. W. Hawthorn Leslie and Companyltä Hebburnistä ja sen köli laskettiin 24. marraskuuta 1909. Alus laskettiin vesille 9. elokuuta 1910 ja se valmistui maaliskuussa 1911.

Palvelus 
Alus lainattiin kesäkuussa 1917 keisarillisen Japanin laivastolle, joka nimesi sen Kanraniksi. Alus palautettiin 1919 ja se myytiin 26. marraskuuta 1921 romutettavaksi.

Lähteet

Viitteet 

 Acorn-luokan hävittäjät
Hawthorn Leslien valmistamat alukset‎ 
Yhdistyneen kuningaskunnan ensimmäisen maailmansodan hävittäjät
Hypnotize (kappale)

”Hypnotize” on ensimmäinen single The Notorious B.I.G.:n albumilta Life After Death. ”Hypnotize” julkaistiin 1. maaliskuuta 1997, vain kahdeksan päivää ennen The Notorious B.I.G.:n kuolemaa, ja se on viimeinen hänen elinaikanaan julkaistu single. 

”Hypnotize” oli kolmen viikon ajan Billboard Hot 100 -listan ykkösenä Yhdysvalloissa. Rolling Stone -lehden listassa ”50 greatest rap songs of all time in Hip Hop history” ”Hypnotize” on sijalla 30.

Singlen musiikkivideo kuvattiin helmikuussa 1997, ja sen ohjasi Paul Hunter yhdessä tuottaja Sean Combsin kanssa.

”Hypnotize” toimi myös The Notorious B.I.G.:n elämästä kertovan Notorious-elokuvan tunnuslauluna.

Lähteet 

Vuoden 1997 kappaleet
Yhdysvaltalaiset hip hop -kappaleet
Nolot vartalot

Nolot vartalot () on brittiläinen tositelevisiosarja. Ohjelmassa tavataan ihmisiä, jotka häpeävät omaa vartaloansa ja kaipaavat nopeasti lääkärin apua vaivaan. Ohjelma alkoi brittiläisellä Channel 4-kanavalla vuonna 2007. Suomessa ohjelman esittäminen alkoi Fox-kanavalla 18. elokuuta 2012.

Brittiläiset televisiosarjat
2000-vuosikymmenen televisiosarjat
Channel 4:n televisio-ohjelmat
Kyokushinin painoluokalliset Euroopan-mestaruuskilpailut

Kyokushinin painoluokalliset Euroopan-mestaruuskilpailut (European Weight Category Karate Championships) on vuosittain käytävä Kyokushin-karaten Euroopan-mestaruuskilpailut. Sitä on järjestetty vuodesta 1978 lähtien ja se käydään neljässä eri painoluokassa. Ensimmäinen EM-turnaus vuonna 1978 tunnettiin nimellä European Championships, joka käytiin Lontoossa. Oyaman kuoltua 1994 Kyokushin järjestö hajosi useisiin muihin järjestöihin. Alkuperäinen IKO1 järjestö jatkoi Euroopan-mestaruuskilpailuja uudella nimellä vuonna 1996. Vuosina 1978–1996 painoluokkia oli pääosin kolme, kevytsarja (alle 70 kg), keskisarja (alle 80 kg) ja raskassarja (yli 80 kg). Poikkeuksellisesti ensimmäisissä EM-kilpailuissa oli vain kaksi painoluokkaa.

Tulokset

Superraskassarja (+90 kg)
Superraskaansarjan painoraja oli vuonna 1982 yli 85 kg

Raskassarja (-90 kg)
Vuosina 1978–1995 raskaansarjan painoraja oli +80 kg.
Raskaansarjan painoraja oli vuonna 1982 76–85 kg

Keskisarja (-80 kg)
Keskisarjan painoraja oli vuonna 1982 68–76 kg

Kevytsarja (-70 kg)
Kevytsarjan painoraja oli vuonna 1982 68kg

Höyhensarja (-60 kg)

Mitalitaulukko

Menestyneimmät ottelijat

Painoluokittain

Superraskassarja

Raskassarja

Keskisarja

Kevytsarja

Useamman painoluokan voittaneet

Eniten mitaleja voittaneet

Katso myös
European Open Karate Championships

Lähteet

Kyokushin
Karaten Euroopan-mestaruuskilpailut
Alonzo Russell

Alonzo Russell (s. 8. helmikuuta 1992) on bahamalainen pikajuoksija. Hän on pituudeltaan 183 cm..

Russell juoksi Glasgow'n Kansainyhteisön kisoissa 2014 kolmannen osuuden hopeaa saaneessa Bahaman 4 × 400 metrin viestijoukkueessa. Hän karsiutui Portlandin MM-hallikilpailuissa 2016 400 metrin välierissä ja juoksi viestissä toisen osuuden Bahaman hopeajoukkueessa. Rio de Janeiron olympialaisissa 2016 hän karsiutui 400 metrin alkuerissä ja juoksi avausosuuden pronssia saaneessa Bahaman 4 × 400 metrin viestijoukkueessa. Birminghamin MM-hallikilpailuissa 2018 hänet hylättiin 400 metrin alkueräjuoksussa. Saman vuoden Gold Coastin Kansainyhteisön kisoissa hän juoksi ankkuriosuuden hopeaa saaneessa Bahaman 4 × 400 metrin viestijoukkueessa. Dohan MM-kilpailuissa 2019 hän karsiutui 400 metrin alkuerissä ja vuodelle 2021 siirretyissä Tokion olympialaisissa sanan matkan välierissä.

Henkilökohtaiset ennätykset

Ulkoradat

Sisäradat

Lähteet  

Bahamalaiset pikajuoksijat
Bahamalaiset olympiamitalistit
Vuonna 1992 syntyneet
Elävät henkilöt
Signe Jauhiainen

Signe Jauhiainen on suomalainen taloustieteilijä. Hän työskentelee ekonomistina ja tutkimusjohtajana Pellervon taloustutkimuksessa. Aiemmin hän on työskennellyt muun muassa ekonomistina Eläketurvakeskuksessa.

Jauhiainen on koulutukseltaan kauppatieteiden tohtori. Hän väitteli tohtoriksi Jyväskylän yliopistosta vuonna 2010 otsikolla "Studies on Human Capital Flows and Spatial Labour Markets".

Lähteet 

Suomalaiset taloustieteilijät
Elävät henkilöt
Syntymävuosi puuttuu
Steven Gardiner

Steven Gardiner (s. 12. syyskuuta 1995) on bahamalainen pikajuoksija. Hän on pituudeltaan 196 cm.

Gardiner karsiutui 200 metrin välierissä Eugenen alle 20-vuotiaiden MM-kilpailuissa 2014. Hän teki 400 metrin juoksun Bahaman ennätyksen 44,27 kesäkuussa 2015. Hän saavutti IAAF World Relays -kilpailuissa 2015 hopeaa 4 × 400 metrin viestissä. Pekingin MM-kilpailuissa 2015 hän karsiutui 400 metrin välierissä. Rio de Janeiron olympialaisissa 2016 hän karsiutui 400 metrin välierissä ja juoksi kolmannen osuuden pronssia saaneessa Bahaman 4 × 400 metrin viestijoukkueessa. Hän juoksi 400 metrin Bahaman ennätyksen 44,26 huhtikuussa 2017. Hän voitti IAAF World Relays -kilpailuissa 2017 kultaa 4 × 400 metrin sekaviestissä. 

Lontoon MM-kilpailuissa 2017 Gardiner juoksi 400 metrin välierissä Bahaman ennätyksen 43,89. Finaalissa hän saavutti hopeaa ajalla 44,41. Hän teki 2018 Bahaman ennätyksen 200 metrillä 19,75 ja 400 metrillä 43,87. Dohan MM-kilpailuissa 2019 hän voitti kultaa 400 metrillä maansa ennätysajalla 43,48. Tokion olympialaisissa vuonna 2021 Gardiner voitti kultaa tuloksella 43,85.

Henkilökohtaiset ennätykset

Ulkoradat

Lähteet 

Bahamalaiset pikajuoksijat
Bahamalaiset olympiavoittajat
Vuonna 1995 syntyneet
Elävät henkilöt
Maaret Kallio

Maaret Kallio (s. 1977) on suomalainen psykoterapeutti, seksuaaliterapeutti, tietokirjailija ja työnohjaaja. Hän on peruskoulutukseltaan sosionomi (amk), jolla on lisäksi kognitiivis-analyyttisen psykoterapeutin (YET) ja pohjoismaisen kliinisen seksologian yhdistyksen (NACS) seksuaaliterapeutin pätevyys. Vuosina 2006–2015 hän toimi seksuaaliterapian erityisasiantuntijana Väestöliitossa, siirtyi Väestöliitosta yksityisyrityksen palvelukseen elokuussa 2015. Tämän rinnalla hän on ollut psykoterapeutti ja yksityinen ammatinharjoittaja vuodesta 2007.

Hän nousi suurempaan julkisuuteen erityisesti Ensitreffit alttarilla -tositelevisiosarjan asiantuntijana sekä Kielletty rakkaus -ohjelmasta. Hänellä oli vuonna 2016 myös oma keskusteluohjelma Yhden illan juttu. Kallio toimii kolumnistina Helsingin Sanomissa  otsikolla Lujasti lempeä. Hän on ollut luottamustehtävissä pohjoismaisen kliinisen seksologian yhdistyksen puheenjohtajana 2012–2014.

Kallio on Aalto-yliopiston kyberturvallisuuden työelämäprofessori Jarno Limnéllin sisko.

Teokset

Lähteet

Aiheesta muualla
 Maaret Kallio: Lapsettomuus tekee kipeää – silti ajattelemme, että aihetta voi kommentoida miten haluaa (6.4.2016)  (hs.fi)
 Mikä on normaali määrä seksiä parisuhteessa? Seksuaaliterapeutti Maaret Kallio vastaa (19.5.2015) (iltasanomat.fi)
 Psykoterapeutti Maaret Kallio: ”Ei kannata yrittää olla superihminen (29.4.2015) (anna.fi)
 Psykoterapeutti Maaret Kallio: tämä on suomalaisia eniten vaivaava parisuhdeongelma (menaiset.fi)
 Väestöliiton blogi - Maarit Kallio (vaestoliitonblogi.com)
 Maaret Kallio ja Osmo Kontula: Happy end. Seksuaalisesti vireät pitkät parisuhteet  (kirja.fi)
  Nina Riutta: Seksiä, riitelemistä ja kainaloon kapuamista (Vantaan Lauri, 24.3.2016, s. 10-11)  (vantaanlauri.fi) myös: Nina Riutta: Seksiä, riitelemistä ja kainaloon kapuamista (28.3.2016)  (valomerkki.fi)

Elävät henkilöt
Vuonna 1977 syntyneet
Suomalaiset tietokirjailijat
Suomalaiset psykoterapeutit
Taaborinvuori

Taaborinvuori sijaitsee Nurmijärven kunnassa Palojoen kylässä, jossa on ulkoilmateatteri ja museoalue.

Ulkoilmateatteri 

Kivi-juhlat, jotka ovat esittäneet Aleksis Kiven tuotantoa jo vuodesta 1952, tapahtuu joka kesä Taaborinvuoren ulkoilmateatterissa. Teatteria käyttävät myös muut tapahtumanjärjestäjät, kuten Taaborin kesäteatteri, jota ohjaaja, käsikirjoittaja ja kirjailija Taavi Vartia ohjaa.

Katsomon vetoisuus on 700 henkeä ja suurin osa katsomosta on nyttemmin katettu.

Historia

Museoalue 

Museoalue koostuu eri puolilta Nurmijärveä tuoduista rakennuksista, joiden näyttelyt kertovat nurmijärveläisestä arjesta 1900-luvun alussa. Se perustettiin 1970- ja 1980-luvun vaihteessa.

Taaborinvuori kuului Aleksis Kiven lapsuuden maisemiin, jonka hän myös nimesi Raamatun kertomuksista tutun, Israelissa sijaitsevan Taaborin vuoren mukaan. Kiven syntymäkoti sijaitsee Taaborinvuoren mäen vieressä.

Lähteet 

Nurmijärvi
Suomen mäet
Aleksis Kivi
Push-Pull

Push-Pull on penkkipunnerruksen ja maastanoston yhteistuloskilpailu. Kilpailijalla on molemmissa nostomuodoissa kolme yritystä, joista raskaimmat onnistuneet lasketaan yhteistulokseen. 

Push-Pull -kilpailuita on alettu laajamittaisemmin järjestää 2010-luvulla. Voimanostoliitoista Global Powerlifting Alliance (GPA) ja World Association of Benchers and Deadlifters (WABDL) järjestävät maailmanmestaruuskilpailuissaan myös Push-Pull -kilpailun. Suurimman yhteistuloksen ilman nostoa tukevia varusteita on tehnyt Venäjän Kirill Sarychev (315 kg + 390 kg = 705 kg, Sydney 2014).

Aiheesta muualla
 http://www.idfpa.net/#!how-to-get-into-powerlifting-and-what-is/cbbs
 http://www.michiganapf.com/the-meet/
 http://www.globalpowerliftingalliance.com/gpa%20push%20pull%20records.html

voimanosto
Franzéninkatu

Franzéninkatu () on asuntokatu Helsingissä Kallion kaupunginosassa. Itä–länsisuuntainen katu kulkee mutkitellen Torkkelinmäen osa-alueen halki Pengerkadulta Kaarlenkadulle. Katu sai nimensä runoilija Frans Mikael Franzénin mukaan vuonna 1901.

Profiili ja arkkitehtuuri

Franzéninkadun poikkikadut idästä alkaen ovat 

Pengerkatu
Harjutorinkatu
Franzéninkuja
Aadolfinkatu
Agricolankuja
Fleminginkatu
Kaarlenkatu

Franzéninkadun itäisimmät kerrostalot on rakennettu 1928–1937. Harjutorinkadun ja Fleminginkadun välisellä osuudella Franzéninkatu on kapea puistokatu, joka kulkee Franzéninpuistikon ja 1920-luvulla rakennettujen, toisistaan ja katulinjasta erilleen sijoitettujen kerrostalojen välistä. Talot ovat Jalmari Peltosen käsialaa.

Franzéninpuistikossa sijaitsee entinen Yhteiskunnallisen korkeakoulun talo, jota kutsutaan nimellä Franzénia. Väinö Vähäkallion piirtämä rakennus valmistui 1930. Franzéninpuistikon ja Fleminginkadun välissä sijaitsee 1920-luvun puolivälissä rakennettu pitkä ja matala autotallien rivi. Vielä tuolloin talleille ei ollut riittävästi kysyntää, joten niihin sijoittui vanhojen vaatteiden puoteja. Sittemmin talleissa on toiminut muun muassa verstaita ja korjaamoja.

Fleminginkadun kohdalla Franzéninkatu levenee Franzéninaukioksi. Fleminginkadun ja Kaarlenkadun välinen viimeinen kortteli on molemmin puolin tiiviisti rakennettu ja poikkeaa ilmeeltään muusta Franzéninkadusta. Tällä katuosuudella on pari 1910-luvulla valmistunutta kerrostaloa. Kaarlenkadun risteyksessä sijaitsee Franzéninkadun muuta rakennuskantaa huomattavasti uudempi, 1971 valmistunut toimistotalo. Risteyksen toisella puolen oli Martin af Schultenin piirtämä kivitalo vuodelta 1925. Talo oli alun perin Helsingfors Autofabrik Oy:n omistama, myöhemmin siinä oli muun muassa asuntola. Talo purettiin 1986 ja sen paikalle rakennettu hotelli valmistui 1989. Hotelli Fennon sulkemisen jälkeen rakennuksessa toimi vuodesta 2009 turvapaikanhakijoiden vastaanottokeskus. Fennon talo purettiin 2020-luvun vaihteessa, ja tilalle rakennetaan ympäristöön paremmin sopiva asuinkerrostalo.

Lähteet
Nenonen, Katri & Toppari, Kirsi: Herrasväen ja työläisten kaupunki – Helsingin vanhoja kortteleita 2, Sanoma Osakeyhtiö 1983, ISBN 951-9135-03-0

Viitteet

Aiheesta muualla 

Helsingin kadut
Kallio
Tallinnan raitiotieliikenne

Tallinnan raitiotieliikenne () on raitiotiejärjestelmä, jota käytetään Tallinnan alueella. Vuodesta 2013 lähtien Tallinnan julkinen liikenne on ollut kaupungin asukkaille maksuton.

Historia 

Liikennöinti aloitettiin vuonna 1888 hevosraitioteillä ja vuoteen 1902 mennessä se oli rakennettu 7,24 kilometrin laajuiseksi. Verkkoa laajennettiin seuraavan kerran vuonna 1915, jolloin paikalliset tehdasyritykset laajensivat verkostoa omille tehtailleen Koplin kaupunginosaan. Samalla hevosvaunuista alettiin luopua ja tilalle hankittiin höyrykäyttöiset vaunut. Viimeisen kerran hevosia käytettiin raitiotieliikenteessä vuonna 1918.

Vuonna 1921 alettiin liikennöidä bensiinikäyttöisillä raitiovaunuilla, ja sähkökäyttöiset raitiovaunut otettiin käyttöön vuonna 1925. Lisäksi rataverkostoa laajennettiin ja vuoteen 1940 mennessä sen laajuus oli 13,4 kilometriä, ja tuolloin oli käytössä 20 sähköraitiovaunua ja yhdeksän bensiinimoottorivaunua. Maaliskuun 1944 ilmapommituksessa kuitenkin tuhoutui lähes kaksi viidesosaa kalustosta.

1950-luvulla verkkoa sähköistettiin ja paranneltiin. Bensiinimoottorivaunujen käyttö loppui vuonna 1953, kun Koplin radan sähköistys valmistui. Samalla Saksasta tilattiin suuri määrä Gothan valmistamia raitiovaunuja.

Raitiotiet saavuttivat suuren suosion 1970- ja 1980-luvuilla, jolloin matkustajamäärät saavuttivat parhaimmillaan 109 miljoonan matkustajan vuositason. Vuosina 1973-1990 hankittiin 60 Tatra T4SU -vaunua ja 73 Tatra KT4SU -vaunua. Myöhemmin Saksasta on hankittu käytettyjä Tatra KT4D:itä.

Tallinnan raitiovaunulinja nro. 5 kulki Koplin ja Vana-Lõunan väliä, ja se avattiin vuonna 2000 ja lakkautettiin vuonna 2004.

Tallinnan raitiotien kalustoa on uusittu 2010-luvulla hankkimalla uusia raitiovaunuja espanjalaiselta CAF:lta. 

Raitiotielinjan laajennuksen rakentaminen lentoasemalle alkoi elokuussa 2016.

Linjat

Kalusto 
Tallinnan nykyinen raitiovaunukalusto koostuu sekä peruskorjatuista että peruskorjaamattomista Tatra KT4 -raitiovaunuista ja CAF Urbos -vaunuista.

Kuvia

Katso myös 

 Tatra T4
 Tatra KT4
 Tatra KT6NF

Lähteet

Aiheesta muualla 

Viralliset kotisivut 

Raitiotieliikenne
Viron raitiotieliikenne
Tero Kainulainen

Tero Kainulainen on suomalainen urheilutoimittaja ja -selostaja. Hän on työskennellyt 1990-luvulla alkaneella työurallaan muun muassa Yle Urheilun, Eurosportin ja Viasat Urheilun palveluksessa. Eurosportilla hän selosti 2000-luvun alussa jalkapalloa. Ylellä hän on selostanut muun muassa radiossa olympialaisia. Vuodesta 2013 asti Kainulainen on tehnyt selostajan ja toimittajan töitä Viasatille. Viasatilla Kainulainen selostaa jääkiekon NHL:ää ja KHL:ää. Kesäolympialaisissa 2016 hän selosti Ylellä pääosin naisten jalkapalloa. Kainulainen oli yksi Ylen selostajista Jalkapallon MM-kisoissa 2018. Hän jatkaa Ylen arvokisaselostajana jalkapallon EM-kisoissa 2020.

Lähteet 

Suomalaiset urheiluselostajat
Suomalaiset urheilutoimittajat
Syntymävuosi puuttuu
Elävät henkilöt
Ramilja Iskander

Ramilja Iskander (, synt. Hisamova, Хисамова) on venäläinen näyttelijätär ja malli. Hän on näytellyt lähinnä teatterissa ja televisiosarjoissa. Vuodesta 2003 alkaen hän on kuulunut moskovalaisen Venäjän akateemisen nuorisoteatterin (RAMT) vakiokastiin.

Iskander syntyi 1977 Kunašakin kylässä lähellä Tšeljabinskin kaupunkia. Hän on etnisesti tataari. Hänen isänsä on insinööri ja äitinsä opettaja. Iskander kuului koulunsa kuoroon, jossa hän oli soololaulajana. Isänsä tahdosta hän opiskeli jonkin aikaa taloustiedettä yliopistossa, mutta hakeutui salaa Tšeljabinskin taiteiden ja kulttuurin instituutin kursseille opiskelemaan näyttelemistä. 

Hän valmistui 1999 ja alkoi näyttelijänuransa Tšeljabinskin nuorisoteatterissa. Vuonna 2002 Iskander muutti Moskovaan, jossa näytteli aluksi KS. Stanislavski-teatterissa. Seuraavana vuonna hän siirtyi Venäjän akateemiseen nuorisoteatteriin, joka tunnetaan lyhenteellä RAMT. Hänet on palkittu muun muassa Moskovan kaupungin teatteripalkinnolla 2013 ja Kultaisella lyyralla 2010. Teatterityön ohella Iskander on näytellyt televisiosarjoissa ja mainoksissa, sekä ääninäyttelijänä animaatioissa ja ulkomaankielisten elokuvien dubbauksissa. Hänen toistaiseksi merkittävin elokuvaroolinsa on naispääosa Pavel Lunginin ohjaamassa elokuvassa Tsar (Царь, 2009), jossa hän näytteli tsaari Iivana Julman vaimoa Maria Temrjukovnaa.

Iskander synnytti ensimmäisen poikansa elokuussa 2013.

Lähteet

Aiheesta muualla
 Ramilja Iskander RAMT-teatterin kotisivulla 
 Iskanderin näyttelemän Maria Temrjukovnan henkilöhahmon sisältäviä kohtauksia elokuvasta Tsar (2009) Youtubessa  - englanninkielinen tekstitys.

Venäläiset näyttelijät
Tataarit
Vuonna 1977 syntyneet
Elävät henkilöt
Letši Kurbanov

Letši Alhazurovitš Kurbanov (, s. 9. huhtikuuta 1978 Gümse, Tšetšenia) on venäläinen karateka. Hän on Kyokushinin Euroopan mestari ja Japanin mestari. Kurbanov sijoittui viidenneksi vuoden 2003 World Openissa. Hän päätti kilpauransa 2013.

Karate
Kurbanov saavutti menestystä ensimmäisen kerran 1999 tultuaan kolmanneksi EM-kilpailuissa. Kaksi vuotta myöhemmin Kurbanov voitti raskaansarjan Euroopan mestaruuden Unkarissa. Hän voitti loppuottelussa Sergej Melyukin. Vuosi 2002 oli menestyksekäs, vaikka Kurbanov jäi useimmiten turnauksissa toiseksi. Hän saavutti Euroopan cupin voiton ja Japanin mestaruuden superraskaassasarjassa. Lisäksi Kurbanov sijoittui toiseksi muun muassa All American Openissa ja joukkue MM-kilpailuissa Venäjän kanssa. Hän otti osaa myös 2003 World Openiin, joka käytiin avoimen painoluokan maailmanmestaruudesta. Kurbanovin lopullinen sijoitus oli viides hävittyään viimeisen ottelunsa Ewerton Teixeiralle. Hän saavutti hopeamitalin MM-kilpailuissa 2005 superraskaassasarjassa. Kurbanov hävisi loppuottelussa World Openin tavoin Ewerton Teixeiralle. Maaliskuussa 2005 Kurbanov voitti Ichigekin tapahtumassa käydyn ottelun Ipponilla Alexandre Rodriguesia vastaan toisessa erässä.

2007 marraskuussa Kurbanov oli mukana World Openissa, jossa hänen tiensä päättyi kolmannella kierroksella hävittyään Ilja Karpenkolle.

Kurbanov osallistui 2010-luvulla muun muassa All American Openiin 2010, jossa hän sijoittui viidenneksi. Kurbanov voitti turnauksessa kaksi ottelua, mutta hävisi kolmannen kamppailunsa Syoki Aratalle tuomariäänin. Kurbanov otteli myös vuoden 2011 World Openissa, jossa hän sijoittui kahdeksan parhaan ulkopuolelle.

Potkunyrkkeily ja vapaaottelu
Kurbanov kokeili myös potkunyrkkeilyä ja vapaaottelua urallaan. Ichigeki järjesti kaikki potkunyrkkeily -tapahtumat, jotka käytiin kyokushin säännöillä nyrkkeilykehässä. Toukokuussa 2004 hän osallistui Japanissa järjestettyyn Kyokushin vs K-1 -tapahtumaan, jossa Kyokushin ottelijat kohtasivat K-1 potkunyrkkeilijät. Kurbanov voitti kamppailunsa minuutissa tyrmäyksellä Big Farmia vastaan.  Kurbanov otteli toiseksi viimeisen potkunyrkkeilyottelun japanilaista Kentaro Tanakaa vastaan, jolle hän hävisi tuomariäänin. Kurbanov otteli uransa päätöskamppailun eteläafrikkalaista Jan Nortjea vastaan. K-1 säännöillä käyty kamppailu päättyi Kurbanovin voittoon hajaäänin.

Kurbanov lopetti kilpauransa 2013, mutta palasi takaisin lokakuussa 2015 vapaaottelussa. Hän kohtasi urallaan 300 vapaaottelua otelleen Travis Fultonin, jonka Kurbanov voitti ensimmäisen erän päätyttyä. Fulton ilmoitti ettei kyennyt enää jatkamaan kamppailua.

Tilastot

Potkunyrkkeily

Vapaaottelu

Lähteet

Venäläiset karatekat
Kyokushinin harjoittajat
Vuonna 1978 syntyneet
Elävät henkilöt
Gabriel (täsmennyssivu)

Gabriel voi tarkoittaa seuraavia:

 Gabriel, arkkienkeli
 Gabriel, miehen etunimi
 Gabriel (s. 2017), Ruotsin prinssi
 Gabriel, Gabriel Barbosa (s. 1996), brasilialainen jalkapalloilija
 Gabriel, Gabriel da Silva Dias (s. 1980), brasilialainen futsalpelaaja
 Gabriel-synteesi, primääristen amiinien synteesissä käytettävä menetelmä
 Gabriel, Israelissa kehitetty meritorjuntaohjus
 Gabriel, Believer -yhtyeen studioalbumi vuodelta 2009
 Gabriel, sukunimenä:
 Ange-Jacques Gabriel (1698–1782), ranskalainen arkkitehti
 Anna Gabriel (s. 1975), katalonialainen poliitikko ja oikeushistorioitsija
 Germán Gabriel (s. 1980), espanjalainen koripalloilija
 Jorge Augusto da Cunha Gabriel, Jorginho (s. 1974), brasilialainen beachfutispelaaja
 Justin Gabriel, oik. Paul Lloyd Jr. (s. 1981), eteläafrikkalainen showpainija
 Kurtis Gabriel (s. 1993), kanadalainen jääkiekkoilija
 Leo Gabriel (1902–1987), itävaltalainen filosofi
 Mariya Gabriel (s. 1979), bulgarialainen poliitikko ja Euroopan unionin komissaari
 Peter Gabriel (s. 1950), englantilainen muusikko
 Rubie Joy Gabriel (s. 1994), palaulainen pikajuoksija
 Sigmar Gabriel (s. 1959), saksalainen poliitikko
 Sigmund Gabriel (1851–1924), saksalainen kemisti, Gabriel-synteesin keksijä
 Gabriel, taiteilijanimenä:
 Gabriel, Gabriel Barbosa (s. 1996), brasilialainen jalkapalloilija
 Gabriel, Gabriel da Silva Dias (s. 1980), brasilialainen futsalpelaaja
 Ana Gabriel, oik. María Guadalupe Araújo Young (s. 1955), meksikolainen laulaja
 Juan Gabriel, oik. Alberto Aquilera Valadéz (1950–2016), meksikolainen laulaja ja lauluntekijä
 Justin Gabriel, oik. Paul Lloyd Jr. (s. 1981), eteläafrikkalainen showpainija
 Mikael Gabriel, MG, oik. Mikael Kristian Gabriel Sohlman (s. 1990), suomalainen rap-artisti

Sukunimet
Lauren Beukes

Lauren Beukes (s. 1976 Johannesburg) on eteläafrikkalainen televisiokäsikirjoittaja, kolumnisti ja kirjailija.

Beukes opiskeli luovaa kirjoittamista Kapkaupungin yliopistossa ja työskenteli 12 vuotta freelancetoimittajana. Hän kirjoitti muun muassa The Sunday Timesiin, The Hollywood Reporteriin, Marie Claireen ja The Big Issueen.

Beukesin teos Zoo City (2010) sai Arthur C. Clarke -palkinnon. Se oli ehdolla myös World Fantasy -palkinnon saajaksi. Romaani Säkenöivät tytöt oli Tähtivaeltaja-palkintoehdokkaana 2014.

Suomennetut teokset

Lähteet

Aiheesta muualla
 Lauren Beukesin verkkosivut

Eteläafrikkalaiset kirjailijat
Vuonna 1976 syntyneet
Elävät henkilöt
Antigua ja Barbuda kesäolympialaisissa 2008

Antigua ja Barbuda osallistui Pekingin olympialaisiin vuonna 2008 joukkueella, johon kuului viisi urheilijaa, jotka osallistuivat yleisurheiluun ja uintiin. Lipunkantajana avajaisissa toimi korkeushyppääjä James Grayman. Tämä oli maan kahdeksas esiintyminen olympialaisissa.

Joukkue

Uinti

Viisitoistavuotias naisuimari Kareem Valentine oli Antigua ja Barbudan ainoa uimari Pekingin olympialaisissa jääden kuitenkin lopputilastoissa 96:ksi eli toiseksi viimeiseksi kaikista uimareista.

Kareem Valentine - Naisten 50 metrin vapaauinti

Yleisurheilu

Parhaiten Antigua ja Barbudan joukkueesta pärjäsivät Daniel Bailey, joka pääsi miesten 100 metrin juoksun neljännesvälieriin, ja Brendan Christian, joka puolestaan pääsi miesten 200 metrin juoksun välieriin , mutta siihen matka katkesi. James Grayman ja Sonia Williams puolestaan jäivät lajiensa karsintoihin.

Daniel Bailey - Miesten 100 metrin juoksu
Brendan Christian - Miesten 200 metrin juoksu 
James Grayman - Miesten korkeushyppy
Sonia Williams - Naisten 100 metrin juoksu

Lähteet

Antigua ja Barbuda olympialaisissa
Valtiot kesäolympialaisissa 2008
Akanthos-pylväs

Akanthos-pylväs eli Delfoin tanssijat on Delfoista Apollonin temppelin läheltä löydetty antiikin kreikkalainen marmoripylväs, jonka ympärillä on kolme tanssivaa naishahmoa. Pylväs on usein ajoitettu pystetyksi vuoden 400 eaa. jälkeen ja sen on ajateltu kaatuneen maanjäristyksessä vuonna 373 eaa. Toisen teorian mukaan pylväs olisi kuitenkin ateenalaisten vuoden 375 eaa. jälkeen pystyttämä, eikä siinä ole merkkejä maanjäristysvaurioista.

Pylvään kokonaiskorkeus on ollut noin 12,2 metriä. Varsinainen pylväs, jonka korkeus on ollut noin 8,8 metriä, on ollut koristeltu akantinlehtiä esittävällä koristelulla, mistä pylväs on myös saanut nimensä. Sen päällä on ollut veistetty tripodi eli kolmijalka, jonka ympärillä on kolme tanssivaa karyatidia muistuttavaa mahdollisesti Artemiille omistettua neitoa. Erään teorian mukaan Delfoin Omfalos-kivi eli ”maailmannapa” olisi ollut sijoitettuna kokonaisuuden huipulle.

Pylvään yläosa, mukaan lukien akantinlehtikapiteeli sekä tanssivat neidot, on esillä Delfoin arkeologisessa museossa.

Lähteet

Aiheesta muualla 

Antiikin kreikkalaiset veistokset
Delfoin arkeologinen museo
Knidoksen Afrodite

Knidoksen Afrodite oli Praksiteleen noin vuonna 360–330 eaa. veistämä antiikin kreikkalainen Afroditea esittänyt veistos. Se oli sijoitettu Afroditeen temppeliin Knidoksessa. Veistos ei ole säilynyt nykyaikaan, mutta se tunnetaan siitä tehtyjen kopioiden kautta.

Veistos esittää rakkaudenjumalattaren juuri riisuuntuneena ja astumassa kylpyyn. Jumalatar peittää häpynsä oikealla kädellään. Vaate on hänen vasemmassa kädessään (tai joissakin kopioissa ripustettuna vasemmalle puolelle esimerkiksi suurikokoisen ruukun päälle). Plinius vanhemman mukaan Praksiteles teki samaan aikaan kaksi Afrodite-veistosta, joista puettu myytiin Kosiin ja riisuttu Knidokseen. Knidoksen Afroditesta tuli kuuluisampi. Veistos on ensimmäisiä, jossa jumalatar tai kunniallinen nainen yleensä esitetään täysin alastomana, mikä oli aiemmin ollut tyypillistä miehiä esittäville veistoksille, kuten kuros-patsaille. Praksiteleen kerrotaan käyttäneen mallinaan Fryne-nimistä hetairaa. Alkuperäinen veistos oli tehty marmorista.

Knidoksen Afroditea ylistettiin antiikin kirjallisuudessa usein, ja siitä tehtiin useita kopioita erityisesti roomalaisella ajalla. Kyseistä Afrodite-tyyppiä kutsutaan nimellä Venus pudica, ”siveellinen Venus”. Parhaiten säilynyt kopio on Vatikaanin museossa. Tyyppiä edustavat myös muun muassa Medicin Venus ja Capitoliumin Venus. Nykyisinkin Knidoksen Afrodite on Praksiteleen veistoksista tunnetuin ja ehkä jopa koko antiikin Kreikan tunnetuin veistos Milon Venuksen ohella.

Lähteet

Aiheesta muualla 

Antiikin kreikkalaiset veistokset
Mustasatulamörsky

Mustasatulamörsky (Helvella atra) on mörskyihin luettava kotelosienilaji. Se on usein huomattavan tummalakkinen, tuhkanharmaa ja sekoitettavissa mustamörskyyn (Helvella lacunosa). Mustasatulamörsky on lakiltaan sileähkö, satulamainen. Sen jalka on sileä toisin kuin mustamörskyllä. Laji kasvaa suhteellisen harvinaisena kosteikoissa ja tuoreissa metsissä. Laji ei ole ruokasieni.

Mustasatulamörskyn koko vaihtelee suuresti. Lakin halkaisija on 3-8 cm ja koko sieni voi olla 10 cm korkea.

Lähteet

Aiheesta muualla 
Laji.fi: Mustasatulamörsky (Helvella atra)

Mörskyt
Pirtin koulu

Pirtin koulu on Kuopion Pirtin kaupunginosassa toimiva suomenkielinen alakoulu (luokka-asteet 1–6). Koulun päärakennus valmistui vuonna 1998 ja oli tarkoitettu 420 oppilaalle. Oppilasmäärien kasvaessa tilat kävivät ahtaaksi; lisätilaa on saatu kahdesta viipalekoulusta. Lukuvuonna 2021–2022 koulussa oli yhteensä 695 oppilasta.

Lähteet

Kuopion peruskoulut
Pirtti (Kuopio)
Riistaveden koulu

Riistaveden yhtenäiskoulu, aiempi Riistaveden koulu on Kuopion Riistaveden keskustaajamassa Melalahdessa toimiva suomenkielinen yhtenäiskoulu (aiemmin luokka-asteiden 7-9 yläkoulu). Se kuuluu hallinnollisesti yhteen ja muodostaa yhtenäiskoulun  Vehkalammen alakoulun kanssa. Näin muodostettua yhtenäiskoulua käy noin 290 oppilasta (2016). Riistaveden Nuorisotila Kormu sijaitsee koulurakennuksen yhteydessä.

Riistaveden yhtenäiskoululle on päätetty rakentaa uudisrakennus Riistaveden koulun tontille. Uusi yhteniskoulun rakennus oheistoimintoineen (mm. Riistaveden kirjasto, nuorisotilat) on suunniteltu valmistuvan vuoden 2023 aikana.

Lähteet

Kuopion peruskoulut
Riistavesi
Melalahti (Kuopio)
Hatsalan klassillinen koulu

Hatsalan klassillinen koulu eli Hatsalan koulu on Kuopion Hatsalassa, valtatie 5:n (E63) ja Savon radan välisellä maa-alueella sijaitseva suomenkielinen yläkoulu (luokka-asteet 7–9). Koulua käy noin 700 oppilasta (2020-2021).

Lähteet

Kuopion peruskoulut
Hatsala
Alainen Särkilampi

Alainen Särkilampi  (myös Alanen Särkilampi ) on Pirkanmaalla Ikaalisissa Sisätön Juhtimäellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Alainen Särkilampi on osa Liesijoen aluetta.

Maantietoa 
Lammen pituus on 550 metriä, leveys 350 metriä ja sen pinta-ala on 13 hehtaaria. Se sijaitsee Seitsemisen kansallispuiston eteläpuolella ja Solastensuon Kaulinnevan lounaispuolella olevassa kangasmastossa. Liesijoki virtaa järven läpi pohjisesta etelään. Noin 350 metriä yläjuoksulla sijaitsee Ylinen Särkilampi ja 1,6 kilometriä alajuoksullepäin sijaitsee Särkijärvi. Siihen laskee pari lyhyttä pelto-ojaa ja itärantaan tulee luontainen oja, joka tuo lampeen Jaulinnevan tiheästi ojitetun eteläosan kuivatusvedet. Rantaviivan pituus on 1,7 kilometriä ja rannat ovat metsämaata. Länsirannalle ja kaakkoisrannalle ulottuvat kahden maatilan pellot ja lammella on niiden lisäksi seitsemän vapaa-ajan asuntoa. Niille johtaa tiet Juhtimäeltä pohjoiseen kulkevalta tieltä. Tie sivuaa lammen itärantoja.

Virkistys 
Alaisen Särkilammen läpi virtaava Liesijoki on Liesijärveltä Kyrösjärvelle ulottuvan melontareitin osa. Järven rannalla on vuokrattavana mökkejä ja majatalo.

Lähteet 

Liesijoen alue (Sipsiöjärven valuma-alue)
Ikaalisten järvet
Sisättö
Pitkälahden koulu

Pitkälahden koulu on Kuopion Pitkälahdessa toimiva, vuonna 1932 perustettu suomenkielinen alakoulu (luokka-asteet 1–6). Koulua käy noin 60 oppilasta. Koulun yhteydessä toimii päiväkoti esikouluineen ja neuvola.

Lähteet

Kuopion peruskoulut
Pitkälahti
Yhdysvaltain avoin tennisturnaus 2016 – miesten kaksinpeli

Novak Đoković oli turnauksen puolustava mestari, mutta hän hävisi tänä vuonna loppuottelussa Stanislas Wawrinkalle.

Sijoitetut pelaajat 

 Novak Đoković (loppuottelu)
 Andy Murray (puolivälierät)
 Stanislas Wawrinka (mestari)
 Rafael Nadal (4. kierros)
 Milos Raonic (2. kierros)
 Kei Nishikori (välierät)
 Marin Čilić (3. kierros)
 Dominic Thiem (4. kierros, luovutti)
 Jo-Wilfried Tsonga (puolivälierät, luovutti)
 Gaël Monfils (välierät)
 David Ferrer (3. kierros)
 David Goffin (1. kierros)
 Richard Gasquet (1. kierros)
 Nick Kyrgios (3. kierros, luovutti)
 Roberto Bautista Agut (3. kierros)
 Feliciano López (2. kierros)

<ol start="17">
 Bernard Tomic (1. kierros)
 Pablo Cuevas (2. kierros)
 Steve Johnson (2. kierros)
 John Isner (3. kierros)
 Ivo Karlović (4. kierros)
 Grigor Dimitrov (4. kierros)
 Kevin Anderson ''(3. kierros)
 Lucas Pouille (puolivälierät)
 Philipp Kohlschreiber (1. kierros, luovutti)
 Jack Sock (4. kierros)
 Alexander Zverev (2. kierros)
 Martin Kližan (1. kierros)
 Sam Querrey (1. kierros)
 Gilles Simon (2. kierros)
 Albert Ramos-Viñolas (2. kierros)
 Benoît Paire (2. kierros)

Kaavio

Loppukierrokset

Kaavion yläosa

Lohko 1

Lohko 2

Lohko 3

Lohko 4

Kaavion alaosa

Lohko 5

Lohko 6

Lohko 7

Lohko 8

Lähteet 
 Main Draw

Yhdysvaltain avoin tennisturnaus 2016
Yhdysvaltain avoin tennisturnaus 2016 – naisten kaksinpeli

Flavia Pennetta voitti turnauksen vuonna 2015, mutta ei puolusta mestaruuttaan lopetettuaan uransa vuoden 2015 päätteeksi.

Angelique Kerber voitti mestaruuden voitettuaan loppuottelussa Karolína Plíškován.

Sijoitetut pelaajat 

 Serena Williams (välierät)
 Angelique Kerber (mestari)
 Garbiñe Muguruza (2. kierros)
 Agnieszka Radwańska (4. kierros)
 Simona Halep (puolivälierät)
 Venus Williams (4. kierros)
 Roberta Vinci (puolivälierät)
 Madison Keys (4. kierros)
 Svetlana Kuznetsova (2. kierros)
 Karolína Plíšková (loppuottelu)
 Carla Suárez Navarro (4. kierros)
 Dominika Cibulková (3. kierros)
 Johanna Konta (4. kierros)
 Petra Kvitová (4. kierros)
 Timea Bacsinszky (2. kierros)
 Samantha Stosur (2. kierros)

<ol start="17">
 Anastasija Pavljutšenkova (3. kierros)
 Barbora Strýcová (1. kierros)
 Jelena Vesnina (3. kierros)
 Kiki Bertens (1. kierros)
 Irina-Camelia Begu (1. kierros)
 Elina Svitolina (3. kierros)
 Darja Kasatkina (1. kierros)
 Belinda Bencic (3. kierros)
 Caroline Garcia (3. kierros)
 Laura Siegemund (3. kierros)
 Sara Errani (1. kierros)
 Coco Vandeweghe (1. kierros)
 Ana Ivanović (1. kierros)
 Misaki Doi (1. kierros)
 Tímea Babos (3. kierros)
 Mónica Puig (1. kierros)

Kaavio

Loppukierrokset

Kaavion yläosa

Lohko 1

Lohko 2

Lohko 3

Lohko 4

Kaavion alaosa

Lohko 5

Lohko 6

Lohko 7

Lohko 8

Lähteet 
 Main Draw

Yhdysvaltain avoin tennisturnaus 2016
Ylinen Särkilampi (Ikaalinen)

Ylinen Särkilampi  on Pirkanmaalla Ikaalisissa Sisätön Juhtimäellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Ylinen Särkilampi on osa Liesijoen aluetta.

Maantietoa 
Lammen pituus on 350 metriä, leveys 150 metriä ja sen pinta-ala on 3 hehtaaria. Se sijaitsee Seitsemisen kanasallispuiston eteläpuolella heti Alaisen Särkilammen yläpuolella. Ympäristössä on ojitettuja soita, mutta lammen lähiympäristö on kangasmaastoa soistunutta itärantaa lukuun ottamatta. Liesijoki virtaa lammen läpi ja siihen laskee neljä suo-ojaa. Alajuoksulla on heti Alainen Särkilampi ja neljä kilometriä yläjuoksulle yhtyy Seitsemisjoki Liesijokeen. Sieltä 750 metriä yläjuoksulle sijaitsee Kettulammi. Rantaviivan pituus on 800 metriä. Itärannalla sijaitsee vapaa-ajan asunto, jolle johtaa tie Juhtimäeltä pohjoiseen kulkevalta tieltä.

Virkistys 
Lammen läpi virtaava Liesijoki on Liesijärveltä Kyrösjärvelle ulottuvan melontareitin osa.

Lähteet 

Liesijoen alue (Sipsiöjärven valuma-alue)
Ikaalisten järvet
Sisättö
Yhdysvaltain avoin tennisturnaus 2016 – naisten nelinpeli

Martina Hingis ja Sania Mirza voittivat turnauksen vuonna 2015, mutta he eivät pelanneet tänä vuonna yhdessä. Mirza pelasi Barbora Strýcován kanssa, mutta he hävisivät puolivälierissä. Hingis pelasi Coco Vandeweghen kanssa, ja he hävisivät välierissä. Molemmat parit hävisivät Caroline Garciaa ja Kristina Mladenovicia vastaan.

Bethanie Mattek-Sands ja Lucie Šafářová voittivat mestaruuden päihittämällä loppuottelussa Garcian ja Mladenovicin.

Sijoitetut pelaajat 

 Caroline Garcia /  Kristina Mladenovic (loppuottelu)
 Chan Hao-ching /  Chan Yung-jan (2. kierros)
 Tímea Babos /  Jaroslava Švedova (3. kierros)
 Andrea Hlaváčková /  Lucie Hradecká (3. kierros)
 Jekaterina Makarova /  Jelena Vesnina (Välierät)
 Martina Hingis /  Coco Vandeweghe (välierät)
 Sania Mirza /  Barbora Strýcová (puolivälierät)
 Julia Görges /  Karolína Plíšková ''(3. kierros)

<ol start="9">
 Raquel Atawo /  Abigail Spears ''(1. kierros)
 Vania King /  Monica Niculescu ''(3. kierros)
 Xu Yifan /  Zheng Saisai ''(3. kierros)
 Bethanie Mattek-Sands /  Lucie Šafářová (mestarit)
 Andreja Klepač /  Katarina Srebotnik ''(puolivälierät)
 Darija Jurak /  Anastasia Rodionova ''(2. kierros)
 Kiki Bertens /  Johanna Larsson ''(2. kierros)
 Barbora Krejčíková /  Kateřina Siniaková ''(puolivälierät)

Kaavio

Loppukierrokset

Kaavion yläosa

Lohko 1

Lohko 2

Kaavion alaosa

Lohko 3

Lohko 4

Lähteet 
 Main Draw

Yhdysvaltain avoin tennisturnaus 2016
Yhdysvaltain avoin tennisturnaus 2016 – miesten nelinpeli

Pierre-Hugues Herbert ja Nicolas Mahut olivat puolustava mestaripari, mutta he hävisivät välierissä parille Jamie Murray ja Bruno Soares. Murray ja Soares voittivat lopulta turnauksen.

Sijoitetut pelaajat 

 Pierre-Hugues Herbert /  Nicolas Mahut (välierät)
 Ivan Dodig /  Marcelo Melo (1. kierros)
 Bob Bryan /  Mike Bryan (puolivälierät)
 Jamie Murray /  Bruno Soares (mestarit)
 Jean-Julien Rojer /  Horia Tecău (3. kierros)
 Daniel Nestor /  Vasek Pospisil (1. kierros, luovuttivat)
 Raven Klaasen /  Rajeev Ram (2. kierros)
 Feliciano López /  Marc López ''(välierät)

<ol start="9">
 Treat Huey /  Maks Mirny ''(1. kierros)
 Henri Kontinen /  John Peers ''(2. kierros)
 Julien Benneteau /  Édouard Roger-Vasselin ''(1. kierros)
 Łukasz Kubot /  Alexander Peya ''(puolivälierät)
 Juan Sebastián Cabal /  Robert Farah ''(1. kierros)
 Pablo Cuevas /  Marcel Granollers ''(1. kierros)
 Oliver Marach /  Fabrice Martin ''(2. kierros)
 Radek Štěpánek /  Nenad Zimonjić ''(1. kierros)

Kaavio

Loppukierrokset

Kaavion yläosa

Lohko 1

Lohko 2

Kaavion alaosa

Lohko 3

Lohko 4

Lähteet 
 Main Draw

Yhdysvaltain avoin tennisturnaus 2016
Yhdysvaltain avoin tennisturnaus 2016 – sekanelinpeli

Martina Hingis ja Leander Paes olivat puolustava mestaripari, mutta he hävisivät toisella kierroksella Coco Vandeweghelle ja Rajeev Ramille.

Laura Siegemund ja Mate Pavić voittivat turnauksen.

Sijoitetut pelaajat 
  Sania Mirza /  Ivan Dodig (2. kierros)
  Jaroslava Švedova /  Bruno Soares (puolivälierät)
  Bethanie Mattek-Sands /  Horia Tecău (vetäytyivät)
  Raquel Atawo /  Jean-Julien Rojer (1. kierros)
  Chan Hao-ching /  Maks Mirny (2. kierros)
  Andrea Hlaváčková /  Łukasz Kubot (2. kierros)
  Coco Vandeweghe /  Rajeev Ram (loppuottelu)
  Lucie Hradecká /  Marcin Matkowski (1. kierros)

Kaavio

Loppukierrokset

Kaavion yläosa

Kaavion alaosa

Lähteet 
 Main Draw

Yhdysvaltain avoin tennisturnaus 2016
Niirala-raja

Niirala-raja (lyh. Nrlr, ratakm 554+080) on rautatieliikennepaikka Tohmajärven Värtsilässä rataosuudella Niirala-raja–Säkäniemi. Liikennepaikan alkuperäinen lyhenne oli Nrr. 

Liikennepaikka sijaitsee valtakunnan rajan vieressä ja tämän lähellä on vaatimaton moottorikelkkatasoristeys nimeltään Niiralan rajalinja. Suomen puolella raja-asemana on Niiralan rautatieasema ja Venäjän puolella taas Wärtsilän rautatieasema.

Lähteet

Pohjois-Karjalan rautatieliikennepaikat
Tohmajärvi
Lahdenvaaran seisake

Lahdenvaaran seisake (lyh. Lhv, sijainti ratakilometrillä 569+162) on lakkautettu rautatieliikennepaikka Tohmajärven kunnassa Niiralan radalla. Se avattiin 1. joulukuuta 1948 ja lakkautettiin samalla kun matkustajaliikenne lopetettiin 1. kesäkuuta 1987.

Lähteet

Pohjois-Karjalan rautatieliikennepaikat
Tohmajärven rakennukset ja rakennelmat
Timothy (kilpikonna)

Timothy (n. 1839 – 3. huhtikuuta 2004) oli espanjankilpikonna jonka arveltiin kuollessaan olevan noin 165 vuotta vanha. Tämä teki hänestä Yhdistyneen kuningaskunnan vanhimman tunnetun asukkaan. Nimestään huolimatta Timothy oli naaras; 19. vuosisadalla kilpikonnien sukupuolen määrittely oli vielä vaikeaa.

Timothyn löysi kuninkaallisen laivaston kommodori John Courtenau Everard portugalilaisen kaapparin aluksesta vuonna 1854. Timothy toimi maskottina useissa laivaston aluksissa vuoteen 1892 saakka. Hän oli HMS Queen -laivan maskotti ensimmäisen Sevastopolin pommituksen aikaan Krimin sodassa, ja oli myös viimeinen tämän sodan elossa ollut veteraani. Tämän jälkeen Timothy oli maskottina HMS Princess Charlottella ja HMS Nankinilla. Laivastopalveluksen jälkeen Timothyn kodiksi tuli Devonin jaarlin Powderhamin linna. Hänen mahakilpeensä on kirjoitettu perheen motto, "Where have I fallen? What have I done?" ("Minne olen kaatunut? Mitä olen tehnyt?")

Vuonna 1926, Timothy omistajat päättivät että hänen tulisi paritella ja huomasivat, että Timothy olikin naaras. Tästäkin hyödyllisestä tiedosta huolimatta lisääntymisyritykset jäivät tuloksettomiksi.

Timothy on haudattu lähellä kuolinpaikkaansa Powderhamin linnan lähelle.

Kirjallisuutta 
 Rory Knight Bruce, Timothy the Tortoise (2004)

Lähteet

Aiheesta muualla 
 Telegraph
 A Net Memorial

Kuuluisat eläimet
Maskotit
Darmen Sadvokasov

Darmen Kairžanovitš Sadvokasov (, s. 22. joulukuuta 1982) on venäläinen karateka. Hän saavutti pronssia World Openissa ja on viisinkertainen Venäjän mestari.

Karate
Sadvokasov sijoittui neljänneksi MM-kilpailuissa 2008.

Sadvokasov otteli Euroopan raskaansarjan mestaruudesta 2014, mutta hävisi kamppailun Oleksandr Ieromenkolle. Samana vuonna marraskuussa Sadvokasov kilpaili Japanin avoimessa turnauksessa. Hän saavutti mestaruuden voitettuaan loppuottelussa Shoki Aratan. Vuotta myöhemmin hän osallistui World Open -turnaukseen 2015, jossa Sadvokasov saavutti pronssia 192 ottelijan MM-kilpailussa.

Ottelutyyli
Sadvokasovin tyyliin kuului jatkuva painostus. Hän otteli mielellään lähietäisyydellä, jossa Sadvokasov käytti mawashi tsuki ja shita tsuki lyöntejä keskikroppaan. Lisäksi hän potki mielellään alapotkunsa sisä- ja ulkoreiteen. Sadvokasovilla oli myös kyky otella monipuolisilla lyöntipotku yhdistelmillä. Yksi hänen tavaramerkeistään oli usiro mawashigeri, jonka Sadvokasov teki usein lähietäisyydeltä.

Lähteet

Venäläiset karatekat
Kyokushinin harjoittajat
Vuonna 1982 syntyneet
Elävät henkilöt
Käärmelahden koulu

Käärmelahden koulu on Kuopion Maaningan Käärmelahden kylässä toimiva suomenkielinen alakoulu (luokka-asteet 1–6). Lukuvuoden 2016–2017 alussa koulua kävi 86 oppilasta.

Uusi koulun ja päiväkodin kokonaisuus valmistui vuonna 2016, pääsuunnittelija arkkitehti Esa Säkkinen.

Lähteet

Kuopion peruskoulut
Maaninka
Ravintola Factory

Ravintola Factory on pääkaupunkiseudulla toimiva yksityisomisteinen ravintolaketju, johon kuuluu 16 ravintolaa Helsingissä ja Espoossa. Vuonna 2019 ketju työllisti n. 150 henkilöä. Ravintola Factory -ketjun taustalla toimii Ravintotalot oy. Yritys on kasvanut voimakkaasti vuodesta 2011.

Viimeisin ketjun ravintola on tammikuussa 2020 Helsingin Kalasatamaan avattu Factory Kalasatama. 

Lista Ravintola Factory-ketjuun vuonna 2022 kuuluvista ravintoloista:

Ravintola Factory Kalasatama
Ravintola Factory Kamppi
Ravintola Factory Vallila
Ravintola Factory Elimäenkatu
Ravintola Factory Pitäjänmäki
Ravintola Factory Tali
Ravintola Factory Salmisaari
Ravintola Factory Olari
Ravintola Green Factory 
Ravintola Factory Iso Omena
Ravintola Factory Leppävaara
Ravintola Factory Otaniemi  
Ravintola Factory Keilaranta
Ravintola Factory Roihupelto
Ravintola Factory Hämeentie 
Ravintola Factory Pasila

Lähteet

Aiheesta muualla
Ravintola Factoryn verkkosivut

Suomalaiset ravintolaketjut
Poimukellomörsky

Poimukellomörsky (Ptychoverpa bohemica, myös Verpa bohemica) on Euroopassa ja Aasiassa kasvava kotelosienilaji, joka on esimerkkinä sienten taksonomian voimakkaasta muuttumisesta. Ensinnäkään kyseessä ei ole mörsky, vaan Morchellaceae-heimoon kuuluva laji, jonka sukukin on vielä epäselvä: käytetään nimiä Verpa ja Ptychoverpa. Laji on läheisempää sukua esimerkiksi kartiohuhtasienelle kuin mörskyille. Huhtasieniin laji joskus sekoitetaankin kevätsienenä. Suomessa laji on eteläpainotteinen, mutta ei aivan yleinen. Sitä tavataan useimmiten multavissa haavikoissa ja lehdoissa, ei keskity pihapiiriin tai palopaikoille kuten huhtasieni.

Poimukellomörskyn lakki on harmahtavan ruskea, pystyviiruinen, poimuttunut, kurttuinen. Jalka on liereä ja valkoinen tai punahäiveinen, yhdestä jopa kolmeen senttimetriä paksu. Lakin reuna ei kuitenkaan kiinnity jalkaan kuin huhtasienillä. Erityistä hajua tai makua ei poimukellomörskyllä ole, tai jos on, se ei ainakaan ole epämiellyttävä. Sientä voi käyttää ravinnoksi ja säilöä, ja on sitä kehuttu maukkaaksikin.

Lähteet 

Maljasienet
Kuopion kristillinen yhtenäiskoulu

Kuopion kristillinen yhtenäiskoulu on Kuopion Neulamäen kaupunginosassa toimiva, valtion rahoittama, yhteiskristilliseen maailmankatsomukseen pohjautuvaa perusopetusta antava suomenkielinen yhtenäiskoulu (luokka-asteet 0–9). Samassa rakennuksessa on kristillinen päiväkoti Timantti. Vuonna 2021 uutta rakennusta on alettu rakentamaan yläkoululle.
Saaristokaupungissa toimii Timantin alaisuudessa oleva Helmi-päiväkoti. Koulun ja päiväkodin ylläpitäjä on Kuopion kristillisen päiväkodin ja koulun kannatusyhdistys.  Kokonaisopiskelijamäärä päiväkodissa ja koulussa on yhteensä 220.

Lähteet

Kuopion peruskoulut
Neulamäki
Kristilliset oppilaitokset Suomessa
Truth in 24

Truth in 24 on Keith Cossrown ja Bennett Visltearnin ohjaama yhdysvaltalainen dokumenttielokuva vuodelta 2008. Elokuva kuvaa Audin valmistaumista Le Mansin vuoden 2008 ajoon.

Elokuvasta julkaistiin jatko-osa vuonna 2012 Truth in 24 II, jossa seurataan Audin valmistaumista Le Mansin vuoden 2011 ajoon.

Aiheesta muualla 
 

Vuoden 2008 elokuvat
Autourheiluelokuvat
Sydäntenmurskaaja

Sydäntenmurskaaja (The Heartbreak Kid) on Elaine Mayn ohjaama romanttinen musta komediaelokuva vuodelta 1972. Neil Simonin tekemä käsikirjoitus perustuu Bruce Jay Friedmanin novelliin ”A Change of Plan”. Elokuvan pääosia esittävät Charles Grodin, Cybill Shepherd, Jeannie Berlin ja Eddie Albert.

Juoni
Nuori New Yorkin juutalaismies Lenny (Grodin) menee naimisiin Lilan (Berlin, ohjaaja Elaine Mayn tytär) kanssa vanhanaikaisesti ilman avioliittoa edeltävää seksiä, tai muutakaan parempaa tutustumista. Nuoripari lähtee autolla häämatkalle Miami Beachiin, mutta jo matkalla Lennyä alkaa ärsyttää yhä useampi piirre nuorikossaan. Perillä Lila polttaa ihonsa ensimmäisenä päivänä ja jää toipumaan huoneeseen. Lenny kohtaa kiusoittelevan, upean blondin Kelly Corcoranin (Shepherd) ja huomaa rakastuvansa tähän nuoren vaimonsa sijasta. Kelly osoittautuu Minnesotasta kotoisin olevan miljonääriperheen tyttäreksi. Pian Lennyn uuden onnen tiellä tuntuu olevan enää pari pikkuasiaa: hän on juuri mennyt naimisiin, huoneeseen toistuvasti yksin jätetty Lila alkaa hermostua, hän ei ole varma onko Kelly tosissaan romanssin suhteen, ja Kellyn isä (Albert) inhoaa kaikkea Lennyssä. 

Peräänantamaton Lenny kuitenkin ottaa eron Lilasta ja matkustaa talviseen Minnesotaan tapaamaan Kellyä. Miljonääri-isä yrittää lahjoa Lennyn 25 tuhannella dollarilla jättämään Kellyn, mutta lopulta vietetään Lennyn ja Kellyn häitä.

Vastaanotto ja jälkimaine
Charles Grodin oli roolistaan ehdolla Golden Globe -palkintoon parhaasta miespääosasta musikaali- tai komediaelokuvassa.

Vuonna 2002 American Film Institute valitsi Sydäntenmurskaajan sadan kaikkien aikojen hauskimman amerikkalaiselokuvan listalleen. The New York Timesin kriitikot valitsivat se  vuonna 2004 yhdeksi kaikkien aikojen tuhannesta parhaasta elokuvasta maailmassa.

Helsingin Sanomien Mikael Fränti kirjoitti elokuvan tv-esityksen alla sen olevan salakavalasti älykäs komedia, koska se murskaa miehisyyden myyttejä mutta ”täyttää kuin varkain miehisen katseen tavoitteet” Cybill Shepherdin hahmossa.

Uusintaversio
Vuonna 2007 Farrellyn veljekset toivat ensi-iltaan uuden version tarinasta nimellä Sekaisin suhteessa.

Lähteet

Aiheesta muualla

 Vuoden 1972 yhdysvaltalaiset elokuvat
Yhdysvaltalaiset romanttiset komediat
Senna (elokuva)

Senna on Asif Kapadian ohjaama brittiläinen dokumenttielokuva vuodelta 2010, joka on palkittu Sundancen, Adelaiden ja Los Angelesin Film Festivaleilla 2011. Dokumentti kertoo Ayrton Sennan todellisesta, monille etäiseksi ja vieraaksi jääneestä sielunelämästä.

Aiheesta muualla 

 

Vuoden 2010 elokuvat
Autourheiluelokuvat
Vehmersalmen koulu

Vehmersalmen  koulu on Kuopion Vehmersalmella toimiva suomenkielinen yhtenäiskoulu (luokka-asteet 1–9). Koulun alakoulua käy lukuvuonna 2022 -2023 noin 150 oppilasta.

Lähteet

Kuopion peruskoulut
Vehmersalmi (kaupunginosa)